|  |
| --- |
| 03.12.2021-ғы № 16-13-46Д/С шығыс хаты |



**Қазақстан Республикасы Премьер-Министрі**

**А.Ұ. МАМИНГЕ**

**Құрметті Асқар Ұзақбайұлы!**

Депутаттық сауалға «Қазақ ғылыми-зерттеу ветеринария институты» жауапкершілігі шектеулі серіктестігі (бұдан әрі - Қазақ ғылыми-зерттеу ветеринария институты) ғылыми ұжымының аталған институтты Ауыл шаруашылығы министрлігінен Денсаулық сақтау министрлігіне ведомстволық бағынысты «QazBioPharm» Ұлттық холдингі» акционерлік қоғамы құзырына беру мәселесі жөніндегі өтініші себеп болды.

Мемлекет басшысы Қ.К. Тоқаевтың ветеринария саласын жетілдіру қажеттілігіне назар аударуы бекер емес. Ветеринариялық қызмет агроөнеркәсіп кешенін дамытуда маңызды рөл атқарады және ауыл шаруашылығының құрамдас бөлігі болып табылады.

Қазақ ғылыми-зерттеу ветеринария институты – ветеринария саласындағы республикадағы жалғыз институт, Қазақстан ғылымының тұңғыш бастауы, ол Орынбор қаласында құрылған губерниялық ветеринариялық-бактериологиялық зертхана негізінде 1905 жылы құрылған.

Институтта тәжірибесі мол ғалымдар жұмыс істейді, Қазақстанның бүкіл өңірлерінде ғылыми-зерттеулер жүргізіледі және ғылыми әзірлемелер ендіріледі, Ауыл шаруашылығы министрлігінің ветеринариялық бақылау комитетінің құрылымдарымен ғана емес, ауыл шаруашылығы тауарын өндірушілерімен де жедел байланыстар жүзеге асырылуда. Ғылыми бөлімдердің материалдық-техникалық базасы сапа стандарттарына сәйкес келеді және ветеринариядағы ғылыми-зерттеу жұмыстарын халықаралық стандарттарға сәйкес жүргізуді қамтамасыз етуге мүмкіндік береді.

Қазіргі уақытта институт еліміздегі күрделі эпизоотиялық жағдайда Қазақстанның бүкіл ветеринариялық ғылыми зерттеулерін үйлестіруде.

Елге әкелінген әртүрлі тұқымды малдар жұқпалы ринотрахеит, сүйелді дерматит, Шмалленберг ауруы және басқалары сияқты қауіпті аурулардың өршуіне әкеліп соқты, олар ғылыми әзірлемелер дайындауды және қазіргі кезеңде пайда болған аурулардың емдеу және алдын алу әдістерін, емдеу схемаларын ендіруді қажет етеді.

Қазақ ғылыми-зерттеу ветеринария институтының негізгі қызметі және ғылыми әзірлемелері ветеринариялық қауіпсіздік мәселелерін шешуге, ветеринариялық мақсаттағы вакциналарды әзірлеуге, халықты санитариялық тұрғыдан сапасы жоғары мал өнімдерімен қамтамасыз ету мақсатында шаруашылықтарды малдың жұқпалы, паразиттік және жұқпалы емес ауруларынан сауықтырып, оларды тұрақты саламаттылық жағдайында ұстап тұруға бағытталған.

Бұл ретте институт Ауыл шаруашылығы министрлігімен эпизоотиялық саламаттылықты ғылыми қолдауды қамтамасыз ету, ветеринариялық практиканың қажеттіліктерін қанағаттандыратын ғылыми-техникалық бағдарламаларды орындау жөнінде өзара іс-қимылды жүзеге асырады және эпизоотология саласындағы ветеринария мамандарын оқытады.

Сондықтан институт ғалымдарының бұл бағыттардың болашағына алаңдауы заңды және объективті. Олардың пікірінше, егер институт «QazBioPharm» Ұлттық холдингі» акционерлік қоғамына берілсе, ветеринария ғылымының паразитология, иммунология, бактериология сияқты салаларынан айырылып қалу қаупі бар, өйткені жаңа құрылымның қызметі негізінен биологиялық препараттарды өнеркәсіптік өндіруге және биофармацевтикалық өнімдермен қамтамасыз етуге бағытталған.

Құрметті Асқар Ұзақбайұлы! Жоғарыда айтылғандарға байланысты «Қазақ ғылыми-зерттеу ветеринария институты» жауапкершілігі шектеулі серіктестігін Ауыл шаруашылығы министрлігінің ведомствосынан Денсаулық сақтау министрлігінің ведомстволық бағыныстылығына берудің орындылығын зерделеу мақсатында сарапшыларды, бейінді ведомстволарды, мүдделі институттар мен жұртшылықты қатыстыра отырып, осы мәселені ғылыми қоғамдастықтың ашық талқылауын ұйымдастыруыңызды сұраймыз.

«Қазақстан Республикасының Парламенті және оның депутаттарының мәртебесі туралы» Қазақстан Республикасы Конституциялық заңының 27-бабына сәйкес депутаттық сауалды қарау нәтижелері бойынша заңда белгіленген мерзімде жазбаша жауап беру сұралады.

 **Құрметпен, М. ЖҰМАҒАЗИЕВ**

 **Ә. БЕКТАЕВ**

 **О. БУЛАВКИНА**

|  |  |
| --- | --- |
|   |  **С. ДҮЙСЕМБИНОВ** **Б. ҚАНИЕВ** **Д. МУСИН** **Ә. НҰРАЛИЕВ**  **С. ТРҰМОВ** |
|   |  |
|  |  |

**Келісу шешімдері**02.12.2021 12:38:09: Нуралиев А. Т.(Аграрлық мәселелер, табиғатты пайдалану және ауылдық аумақтарды дамыту комитеті) - - ескертпелерсіз келісілген
02.12.2021 12:42:39: Бектаев Ә. Ә.(Аграрлық мәселелер, табиғатты пайдалану және ауылдық аумақтарды дамыту комитеті) - - ескертпелерсіз келісілген
02.12.2021 12:43:09: Трумов С. У.(Аграрлық мәселелер, табиғатты пайдалану және ауылдық аумақтарды дамыту комитеті) - - ескертпелерсіз келісілген
02.12.2021 12:44:53: Мусин Д. М.(Аграрлық мәселелер, табиғатты пайдалану және ауылдық аумақтарды дамыту комитеті) - - ескертпелерсіз келісілген
02.12.2021 12:45:47: Дюсембинов С. М.(Аграрлық мәселелер, табиғатты пайдалану және ауылдық аумақтарды дамыту комитеті) - - ескертпелерсіз келісілген
02.12.2021 12:50:02: Каниев Б. Н.(Экономикалық саясат, инновациялық даму және кәсіпкерлік комитеті) - - ескертпелерсіз келісілген
02.12.2021 13:26:41: Булавкина О. А.(Аграрлық мәселелер, табиғатты пайдалану және ауылдық аумақтарды дамыту комитеті) - - ескертпелерсіз келісілген
02.12.2021 14:26:50: Уакпаев М. С.(Сенат Аппаратының Басшылығы) - - ескертпелерсіз келісілген
02.12.2021 14:34:49: Раймбеков К. У.(Аграрлық мәселелер, табиғатты пайдалану және ауылдық аумақтарды дамыту комитетімен өзара байланыс жасау бөлімі) - - ескертпелерсіз келісілген
02.12.2021 14:40:25: Джумагазиев М. С.(Аграрлық мәселелер, табиғатты пайдалану және ауылдық аумақтарды дамыту комитеті) - - ескертпелерсіз келісілген
02.12.2021 14:44:52: Агиса Б. А.(Жалпы бөлімі) - - ескертпелерсіз келісілген
02.12.2021 17:06:31: Данабеков О. К.(Сенат Аппаратының Басшылығы) - - ескертпелерсіз келісілген
**Қол қою шешімі**02.12.2021 17:08:34 Ракишева А. Г.. Қол қойылды